**Tbilisio technikos universiteto Lietuvių kalbos ir kultūros centras (Sakartvelas) ieško lietuvių kalbos lektoriaus**

**2023-07-04**

Švietimo, mokslo ir sporto ministerija organizuoja konkursą lituanistinio švietimo vykdytojų rėmimuiiki 2024 m. rugpjūčio 31 d. (su galimybe pratęsti)**:**

Tbilisio technikos universiteto Lietuvių kalbos ir kultūros centro lietuvių kalbos lektoriaus pareigoms nuo 2023 m. rugsėjo 1 d. Į lektoriaus pareigas be lietuvių kalbos mokymo įeina projektų rengimas, kultūrinių renginių, valstybinių ir tautinių švenčių organizavimas, bendradarbiavimas su Lietuvos mokslo ir studijų ir kitomis institucijomis ir pan. Numatomas darbo krūvis 20 val. per savaitę. Numatomas išmokos už lituanistinio švietimo vykdymą dydis - 1411 – 1975 Eur/mėn. neatskaičius 15 proc. gyventojų pajamų mokesčio (Lietuvos piliečiams).

**Kvalifikaciniai reikalavimai pretendentams:**

Turėti aukštojo mokslo kvalifikaciją, įgytą baigus universitetines antrosios pakopos studijas humanitarinių mokslų ar socialinių mokslų studijų krypčių grupėje, arba jai lygiavertę aukštojo mokslo kvalifikaciją, rusų ar anglų kalbos mokėjimas ne žemesniu nei B2 kalbos mokėjimo lygiu, lietuvių kalbos mokėjimas ne žemesniu nei C1 kalbos mokėjimo lygiu.

Prioritetas teikiamas kandidatui, turinčiam aukštojo mokslo kvalifikaciją, įgytą baigus universitetines antros pakopos lietuvių filologijos studijas, arba jai lygiavertę aukštojo mokslo kvalifikaciją.

Privalumai: lietuvių kalbos kaip užsienio kalbos dėstymo patirtis; pedagogo kvalifikacija.

**Pretendentai privalo pateikti Švietimo, mokslo ir sporto ministerijai šiuos dokumentus**:

1. Prašymą dalyvauti konkurse.

2. Asmens tapatybę patvirtinantį dokumentą ar jo kopiją.

3. Išsilavinimą ir (arba) kvalifikaciją patvirtinantį dokumentą ar jo kopiją.

4. Gyvenimo aprašymą.

5. Pedagoginę patirtį įrodančius dokumentus (pažymas, darbo sutartis ir kitus) ar jų kopijas.

Lituanistinio švietimo vykdytojų rėmimo konkursas organizuojamas vadovaujantis Asmenų, vykdančių ar vykstančių vykdyti lituanistinį švietimą užsienyje, rėmimo ir skatinimo tvarkos aprašu, patvirtintu Lietuvos Respublikos Vyriausybės 2009 m. gruodžio 23 d. nutarimu Nr. 1752 „Dėl Asmenų, vykdančių ar vykstančių vykdyti lituanistinį švietimą užsienyje, rėmimo ir skatinimo tvarkos aprašo patvirtinimo“.

**Pretendentai pateikia dokumentus ar jų kopijas asmeniškai arba siunčia paštu Švietimo, mokslo ir sporto ministerijos Švietimo kokybės ir regioninės politikos departamento Užsienio lietuvių skyriui (A. Volano g. 2, 01516 Vilnius). Pretendentų dokumentai priimami iki 2023 m. liepos 19 d.** (įskaitytinai).

Išsamesnė informacija teikiama el. p. uzsieniolietuviuskyrius@smsm.lt, tel. +370 666 59 852, +370 661 09 525.